S p r á v a
o výsledkoch a podmienkach pedagogicko-psychologickej činnosti Centra pedagogicko-psychologického poradenstva a prevencie,
Drieňová 36, 821 02 Bratislava

**za školský rok 2015/2016**

# Predkladá:

PhDr.Danka Grečnerová

Riaditeľka CPPPaP

 Prerokované na pracovnej porade CPPPaP

 Dňa 27.10.2016

 **Vyjadrenie pracovníkov CPPPaP:**

 Pracovníci CPPPaP odporúčajú

 zriaďovateľovi:

Okresnému úradu Bratislava – odbor školstva, Tomášiková 46, Bratislava

 **s ch v á l i ť**

 Správu o výsledkoch a podmienkach

 pedagogicko-psychologickej činnosti

 CPPPaP, Drieňová 36, Bratislava II

 za školský rok 2015/2016.

 **Stanovisko zriaďovateľa:**

Okresný úrad Bratislava – odbor školstva,

Tomášiková 46, Bratislava

 **s ch v a ľ u j e**

 Správu o výsledkoch a podmienkach

 pedagogicko-psychologickej činnosti

 CPPPaP, Drieňová 36, Bratislava II

 za školský rok 2015/2016.

 .................................................................

 za zriaďovateľa

**Východiská a podklady:**

Správa je vypracovaná v zmysle:

1. Vyhlášky Ministerstva školstva SR č.9/2006 Z. z. zo 16.12.2005 o štruktúre a obsahu správ o výchovno-vzdelávacej činnosti, jej výsledkoch a podmienkach škôl a školských zariadení.
2. Metodické usmernenie MŠ SR č. 10/2006-R k vyhláške MŠ SR č. 9/2006 Z. z.
3. Výstupy z elektronickej evidencie klientov, činnosti a podujatí z EvuPP verzia 4.4.
4. Plán práce jednotlivých oddelení CPPPaP Drieňová 36, Bratislava, na školský rok 2015/2016.
5. Správy o činnosti a vyhodnotenia plnenia plánov práce jednotlivých oddelení CPPPaP. Individuálne mesačné výkazy zamestnancov CPPPaP - doplnkovo.

## S p r á v ao výsledkoch a podmienkach pedagogicko-psychologickej činnostiCentra pedagogicko-psychologického poradenstva a prevencieDrieňová 36, 821 02 Bratislava

**za školský rok 2014/2015**

**Základné identifikačné údaje o CPPPaP: (§ 2 ods. 1 písm. a)**

|  |
| --- |
| 1. Názov zariadenia: Centrum pedagogicko-psychologického poradenstva a prevencie
 |
|  2. Adresa: Drieňová 36, 821 02 Bratislava IČO : 30796687 |
| 1. Telefónne číslo:

 43 632 588 |
| 1. E-mailová adresa: info@cpppapba2.sk
 |
| 1. Zriaďovateľ: Okresný úrad Bratislava
 |

**Vedúci zamestnanci CPPPaP:**

|  |  |
| --- | --- |
| Meno a priezvisko | Funkcia |
| PhDr.Danka Grečnerová | riaditeľka |
| PhDr.Slávka Svitková | vedúca oddelenia psychol.poradenstva  |
| Mgr. Monika Klapková | vedúca oddelenia špeciálno-pedagogického poradenstva |
| Mgr. Martin BenkovičMgr. Viktor Brichta | zastupujúci vedúci oddelenia prevencieod 1.7.2016 ved.oddelenia  |

**b) Údaje o počte klientov za školský rok 2015/2016 (§ 2 ods. 1 písm. b)**

 V školskom roku 2015/2016 sme poskytli individuálnu starostlivosť  **2 850 klientom.** V tabuľke uvádzame primárne dôvody príchodu klientov do zariadenia, u viacerých z nich sme sa venovali viacerým oblastiam. Okrem toho sme realizovali množstvo iných odborných aktivít, najdôležitejšími boli : individuálne aktivity v počte **5324**, /opakujúce sa / **individuálne aktivity /jednorázové/ 747, spolu 6932 aktivít pre 9 207 účastníkov.,** , **2572 metodických návštev na školách pre 1039 účastníkov**. **Vydali sme 1142 odborných správ a podkladov pre výchovno-vzdelávacie plány.** Počet klientov a ostatných odborných aktivít významne narástol oproti minulým rokom. Poskytli sme odborné konzultácie pre iných odborníkov v počte 231..

 V starostlivosti zariadenia bolo 34 predškolských zariadení, 19 základných škôl, 29 stredných škôl a 5 školských zariadení pre žiakov so špeciálnymi výchovno-vzdelávacími potrebami.

**Primárne dôvody príchodu klienta do CPPPaP:**

|  |  |
| --- | --- |
| Školská zrelosť | 1 277 |
| Problémy v učení | 721 |
| Profesijná orientácia | 367 |
| Osobnostné a psychické problémy | 152 |
| Problémy v správaní | 211 |
| Rodinné a iné dôvody | 77 |
| Poruchy vo vývine reči | 25 |
| Sociálno-patologické javy | 1 |
| Disociálna činnosť | 1 |
| Rovesnícky aktivista | 0 |
| **Klientov spolu** | **2 850** |

**g) Údaje o  fyzickom počte zamestnancov a  plnení kvalifikačného predpokladu zamestnancov školského zariadenia ku dňu koncoročnej kvalifikácie (§ 2 ods. 1 pís. g)**

|  |  |  |
| --- | --- | --- |
| **Oddelenie psychol. poradenstva** | **Fyzický počet** | **úväzky** |
| Psychológovia, z toho 1 vedúci +riaditeľka |  14,00  | 12,70 |
|  |   |  |
| **SPOLU** |  **14,00** | **12,70** |
| **Špeciálno-pedagogické oddelenie**  | **Fyzický počet** | **úväzky** |
| Špeciálni pedagógovia, z toho 1 vedúci | 6 | 5,9 |
| **SPOLU** |  **6,0** | **5,9** |
| **Oddelenie prevencie**  | **Fyzický počet** | **úväzky** |
| Špeciálni pedagógovia, z toho 1 vedúci oddelenia  |  1  | 1 |
| Sociálni pedagógovia |  3  | 2,5 |
| Psychológovia |  2 | 2 |
| **SPOLU** |  **6,0** | **5,5** |
| **Ekonomicko-prevádzkové odd.** | **Fyzický počet** | **úväzky** |
| Soc.-administ. zam. + personalista |  2 | 2, |
| Účtovníčka + rozpočtárka |  1  | 0,50 |
| Mzdová účtovníčka |  1 | 0,28 |
| informatik |  1  | 0,65 |
| upratovačka |  1 | 0,50 |
| **SPOLU** |  **6** | **3,93** |

Celkom za CPPPaP fyzický počet zamestnancov k 31.08.2015 je 32, počet úväzkov je 28,03

Všetci odborní zamestnanci majú splnené kvalifikačné predpoklady. 1 OZ má podľa vyhl.č.41/96Z.z.-§10 odst.6 výnimku zo vzdelania.

 **h) Údaje o ďalšom vzdelávaní zamestnancov školského zariadenia ( §2 ods.1 písm. h)**

 Odborní zamestnanci zariadenia sa aj v školskom roku 2015/2016 vzdelávali krátkodobými aj dlhodobými formami a absolvovali viaceré semináre a výcviky, prevažne akreditované odbornými organizáciami a inštitútmi na Slovensku. Vzdelávacie aktivity absolvovali na vlastné náklady. Za neadekvátnu považujeme skutočnosť, že absolvované výcviky sú akreditované odbornými inštitúciami a nie sú akceptované ministerstvom školstva ako kontinuálne vzdelávanie, to znamená, že nie sú za ne udelené kredity.

Uvádzame najdôležitejšie zo vzdelávacích aktivít, na ktorých sa pracovníci jednotlivých oddelení zúčastnili:

**Oddelenie psychologického poradenstva v osobnostnom, vzdelávacom a kariérovom poradenstve:**

**Dlhodobé vzdelávanie:**

V školskom roku 2015/16 pokračovala 1 OZ vo vzdelávaní v dlhodobom výcviku

( Výcvik v psychodynamickej psychoterapii ) a 1 OZ v supevízii po ukončenom výcviku ( Sebezkušenostní výcvik v psychoterapeutickej komunite SUR ).

**Kontinuálne vzdelávanie:**

Vzhľadom na trvanie získaného počtu kreditov, kontinuálne vzdelávanie tohto roku neabsolvovala žiadna odborná zamestnankyňa oddelenia.

**Medzinárodné konferencie a semináre:**

Duševní oněmocnění u dětí ( Praha ) 1 OZ

Národní cena kariérového poradenstva za rok 2014 ( Praha ) 1OZ

SAAIC ( Praha ) 2 OZ

Konferencia Prevencia sexuálneho násilia na deťoch ( Viedeň ) 1 OZ

**Účasť na seminároch organizovaných inými odbornými inštitúciami:**

ROR 1 OZ

Násilie na ženách 1 OZ

Domáce násilie 1 OZ

Arte 1 OZ

Klinický symptóm ako zrozumiteľná projekcia vývinového diania 1 OZ

VAPAC Akadémia vzdelávania 2 OZ

Národná cena kariérového poradenstva ( Bratislava ) 2 OZ

Deň župných škôl 2 OZ

Profesia Days 2 OZ

Školenie v metóde ADOS 1 OZ

ABA behaviorálna intervencia 4 OZ

Ľudská sexualita 2 OZ

Konferencia stretnutie VP SŠ 1 OZ

JUVYR 1 OZ

Krízová intervencia 1 OZ

Inštitucionálne zneužívanie ( MÚ Ružinov ) 3 OZ

Nenásilne o násilí na deťoch 1 OZ

Práca s detskou kresbou 2 OZ

Rodinná terapia 1 OZ

Psychologická diagnostika kognitívnych schopností od testu WISC k testu WISC V. 2 OZ

Znalecká činnosť v súvislosti s rozhodovaním o maloletých 2 OZ

Konferencia ZOOZ 1 OZ

DOD SŠI - Hrdličková, SŠ - Tokajícka 1 OZ

**Účasť na odborných seminároch organizovaných v CPPPaP:**

Asperger v ZŠ ( Mgr. Okenicová ) 10 OZ

Rodinné právo ( JUDr. Kajabová ) 10 OZ

Seminár s policajnou preventistkou ( kpt.. Pichňová) 3 OZ

Techniky pri práci so skupinou ( odd. poradenstva soc. vývinu a prevencie ) 3 OZ

Smútenie po strate ( Plamienok,n.o. ) 8 OZ

Rešpektovať a byť rešpektovaný ( Mgr. Kumančíková ) 6 OZ

Kazuistická prípadová štúdia 10 OZ

Predchádzanie konfliktov ( teambuilding I.,II. ) 14 OZ

**Oddelenie poradenstva v sociálnom vývine a prevencii**

Dlhodobé (niekoľkoročné) vzdelávanie v psychoterapeutických výcvikoch

Muzikoterapeutický výcvik pod vedením PhDr.M. Lipského 1 OZ

Účasť na seminároch a kurzoch

Konferencia- Križovatky- Regulácia a sebaregulácia vo výchove 2 OZ

Konferencia SPAY ( Vysoká škola sv. Alžbety) 1 OZ

Kurz Woodcock- Johnson International Editions 1 OZ

Kurz Práca s detskou kresbou pod vedením Z.Altmana 1 OZ

Kognitívne behaviorálne prístupy v poradenskej praxi a ich využitie u detí a adolescentov s vývinovými poruchami učenia a reči a poruchami správania- ABC Slovenský inštitút pre výcvik v KBT 1 OZ

Účasť na odborných seminároch a stretnutiach metodickej sekcie sociálneho vývinu prevencie CPPPaP

Témy: Syndróm vyhorenia v pomáhajúcich profesiách 1 OZ

 Prevencia a intervencia v MŠ 3 OZ

 Poruchy autistického spektra 3 OZ

Odborný seminár v našom zariadení organizovaný pre OZ a koordinátorov prevencie

Trestnoprávna zodpovednosť – krátkodobo 4 OZ

**Oddelenie špeciálno- pedagogického poradenstva :**

**Kontinuálne vzdelávanie**

Prvá atestačná skúška 2 OZ

**Vedenie začínajúceho odborného zamestnanca** 1 OZ

**Účasť na odborných seminároch (krátkodobo):**

Rešpektovať a byť rešpektovaný 6 OZ

Seminár na tému: Tímová spolupráca 6 OZ

Tvorivé písanie 2 OZ

Prezentácia MŠ Mišíková 6 OZ Prezentácia ukážok preventívnych programov realizovaných v CPPPaP 3 OZ Seminár pre výchovných poradcov v Nitre 1 OZ

Seminár na tému smútenie /OZ Plamienok 6 OZ

1. **Údaje o aktivitách a prezentácii školského zariadenia na verejnosti (§ 2 ods. 1 písm. i)**

  **Riaditeľka CPPPaP**  prezentovala činnosť zariadenia na stretnutí riaditeľov SŠ bratislavského kraja, na stretnutí riaditeľov CPPPaP.

**ODDELENIE PSYCHOLOGICKÉHO PORADENSTVA V OSOBNOSTNOM, VZDELÁVACOM A KARIÉROVOM VÝVINE** v školskom roku 2015/16 realizovalo nasledovné odborné aktivity:

V oddelení pracovalo v uplynulom školskom roku 14 psychológov ( spolu s riaditeľkou CPPPaP ). 10 odborných pracovníčok pracovalo na plný úväzok, jedna na znížený úväzok 0,9, jedna na úväzok 0,8 a dve na polovičný úväzok ( 0,5 ).

K 1. októbru rozviazala pracovný pomer 1 odborná zamestnankyňa. V decembri sme prijali do oddelenia na jej miesto novú zamestnankyňu. Pozitívnou skúsenosťou bola realizácia niekoľko mesačnej absolventskej praxe absolventky psychológie v našom zariadení. Zamestnanci ocenili jej účasť nielen v administratívnych odborných prácach, ale aj v pracovných postrehoch.

 V starostlivosti odborných zamestnancov bolo 34 MŠ, 19 ZŠ a 29 SŠ druhého bratislavského okresu, ale aj klienti z iných lokalít, ktorí prišli na žiadosť zákonných zástupcov.

**1. Komplexná psychologická diagnostika a poradenstvo**

Oddelenie psychologického poradenstva v osobnostnom, vzdelávacom a kariérovom vývine poskytlo komplexnú psychologickú starostlivosť **2483** klientom.

Aktivít s klientmi, konzultácií so zákonnými zástupcami a metodických činností bolo realizovaných **11 147.**

Najväčšie zastúpenie klientely v rámci problematiky sme zaznamenali u vyšetrení školskej spôsobilosti ( 1277 klientov ).

Pomerne veľkú skupinu tvoria aj problémy v učení ( 721 ) a profesijná orientácia

( 367 ). Najviac vyšetrení sa zrealizovalo na žiadosť rodičov / zákonných zástupcov.

**Individuálna klientela v CPPPaP:**

Oddelenie psychologického poradenstva v osobnostnom, vzdelávacom a kariérovom vývine poskytuje individuálnu diagnostiku a psychologické poradenstvo rodičom, zákonným zástupcom a pedagógom pri problémoch:

- detského vzdoru

- v adaptácii na predškolské zariadenie

- separačnej úzkosti

- agresivity medzi rovesníkmi

- so strachom

- v osobnostnom a emocionálnom vývine

- v nerovnomernom vývine

- v učení

- v diagnostike a rediagnostike detí a žiakov so špeciálnymi výchovno-vzdelávacími potrebami

- v identifikácii všeobecného intelektového nadania

- v oblasti výchovy ( striedavá starostlivosť, súrodenecká rivalita,...)

- v posudzovaní školskej spôsobilosti v predškolskom období

- v diagnostike a rediagnostike detí zo sociálne -znevýhodneného prostredia

- v profesijnom poradenstve žiakov ZŠ a SŠ

**Individuálna a skupinová práca v teréne:**

Pri komplexnej starostlivosti o klientov nášho zariadenia zamestnanci využívali okrem vlastných priestorov aj odbornú prácu v teréne ( MŠ, ZŠ, SŠ )

 V materských školách zamestnanci vykonávali pozorovania detí v rovesníckej skupine po dohode s riaditeľkou MŠ, konzultovali s pedagógmi a realizovali depistážne vyšetrenie školskej spôsobilosti u predškolákov - s následnými konzultáciami s rodičmi detí v popoludňajších až večerných hodinách. Rodičom detí, ktorým boli depistážou identifikované grafomotorické alebo iné ťažkosti v príprave na školu, bolo navrhnuté realizovať v jarných mesiacoch komplexné vyšetrenie školskej spôsobilosti u svojich detí v priestoroch CPPPaP. Odborní zamestnanci v období medzi depistážou a komplexným vyšetrením školskej spôsobilosti realizovali ( podľa záujmu riaditeľky MŠ ) stimulačný program školskej spôsobilosti priamo v priestoroch MŠ s možnosťou rozvíjať nezrelé funkcie u problematických predškolákov.

Stimulačný program školskej pripravenosti bol v uplynulom roku uskutočnený na

5 MŠ( MŠ - Kríková, Šíravská, Hnilecká, Haburská 6, Nevädzová – absolvovalo ho spolu 49 detí ).

Zamestnanci realizovali 5 prednášok pre rodičov a pedagógov v priestoroch MŠ vo večerných hodinách na témy :

„Školská spôsobilosť“( MŠ - Miletičová, Gemerská, Linzbothová, Piesočná)

 „Nadané deti.“ ( MŠ - Velehradská )

 V základných a stredných školách počas práce v teréne zamestnanci oddelenia poradenstva konzultovali s pedagógmi škôl, so zákonnými zástupcami, pozorovali žiakov priamo na vyučovaní, realizovali v prípadoch ťažšej dostupnosti klientov do nášho zariadenia individuálnu alebo skupinovú diagnostiku či rediagnostiku. Na základných školách, ktoré nezamestnávajú školského psychológa, participovali na zápisoch žiakov do 1. ročníka zamestnanci CPPPaP

( ZŠ sv. Vincenta de Paul, Biskupická, Medzilaborecká, Žitavská, Drieňová, Rajčianska, Ružová dolina ).

Odborní zamestnanci realizovali besedy s pedagógmi, rodičmi alebo študentmi SŠ.

V škol. roku 2015/16 boli zabezpečené nasledovné aktivity:

Prednáška pre vychovávateľky - ZŠ Podzáhradná

Prednáška pre rodičov: „Školská spôsobilosť“ – DOD ZŠ Žitavská

Prednáška pre pedagógov – SOŠ Exnárova

Skupinová práca s problematickou triedou – ZŠ Borodáčova, ZŠ Biskupická -2 triedy 6. ročníka

Skupinová práca s problematickými žiakmi – ZŠ Rajčianska

Prednáška pre študentov: „Ako na VŠ?“ – GIH a SPŠSaG spolu 7 tried

Sociálno-psychologický tréning pre študentov 1. ročníkov – GIH spolu 2 triedy

 Špecifickú odbornú činnosť predstavuje kariérové poradenstvo pre žiakov ZŠ a SŠ. Poskytovanie poradenstva v systéme vzdelávania zohráva dôležitú úlohu pri rozhodovaní žiakov o ich ďalšej profesijnej orientácii. Kariérový vývin sa uskutočňuje v jednote so sociálnym, emocionálnym , osobnostným vývinom a záujmovou profiláciou jednotlivca, preto poradenská pomoc v tomto smere vyžaduje komplexný pohľad na žiakov ZŠ a študentov SŠ.

 U žiakov základných škôl ide o problém správnej voľby strednej školy, primerane zodpovedajúcej možnostiam žiakov. Obzvlášť dôležité profesijné poradenstvo je pre žiakov so ŠVVP.

 Na SŠ je poskytované poradenstvo študentom, ktorí sú neúspešní pri primárnej voľbe štúdia a potrebujú reorientáciu v tejto oblasti. Taktiež je zabezpečené poradenstvo študentom prevažne gymnázií pri rozhodovaní o voľbe vysokoškolského štúdia.

Skupinová diagnostika a následné kariérne poradenstvo bolo realizované na 6 ZŠ v 8 triedach.

Skupinová diagnostika a pokračujúce kariérne poradenstvo v priestoroch SŠ alebo v CPPPaP bolo realizované na 7 SŠ v 19 triedach.

.

**Skupinová klientela v CPPPaP:**

Druhou fázou diagnostikovania školskej spôsobilosti u predškolákov bolo komplexné vyšetrenie v priestoroch CPPPaP. Realizácia prebiehala v jarných mesiacoch skupinovou formou u detí, ktoré boli identifikované depistážnym vyšetrením ako problematicky pripravené do školy. Až v tejto fáze bola zákonným zástupcom odporúčaná možnosť odloženia začiatku povinnosti vzdelávania sa u dieťaťa. V našom okrese sa pravidelne otvárajú 0-té ročníky na 2 ZŠ ( Žitavská a Biskupická ) pre deti zo sociálne znevýhodneného prostredia.

V uplynulom školskom roku o komplexné vyšetrenie školskej spôsobilosti v jarných mesiacoch požiadalo 315 rodičov, z nich odborní zamestnanci zrealizovali 158 OŠD a 26 detí navrhli do 0-tých ročníkov ZŠ, 6 detí bolo navrhnutých zaškoliť predčasne.

Z tejto skupinovej klientely odborní pracovníci realizovali aj potrebnú individuálnu diagnostiku pri odporúčaniach detí do prípravných ročníkov ( pre deti s komunikačnými ťažkosťami -ZŠ Jelenia, ZŠI Vlastenecké námestie ), 1. logopedickej triedy ( ZŠ Kulíškova ) a 1. triedy pre deti s nerovnomerným vývinom ( ZŠ Borodáčova ).

**Terapeutická činnosť:**

V minulom školskom roku bola vytvorená skupina 5 OZ oddelenia, ktoré zabezpečovali terapeutickú starostlivosť klientom zariadenia. Zaradenia klienta do terapie prebiehalo cez osobný dohovor medzi odborníkmi.

**Metodická činnosť:**

 Metodickým vedením školských psychológov ( počtom 20 )v školskom roku 2015/16 bola poverená 1 pracovníčka oddelenia. Ďalšia pracovníčka jej asistovala pri plánovaní a organizovaní aktivít. Okrem seminárov pre školských psychológov ZŠ a SŠ nášho okresu boli uskutočnené 2 supervízne stretnutia .

Školskí psychológovia nášho okresu boli pozvaní na 6 seminárov s odbornými témami:

1/ Mgr. Okenicová: Práca s deťmi s diagnózou PAS

2/ JUDr. Kajabová: Rodinné právo

3/ Mgr. Kumančíková: Rešpektovať a byť rešpektovaný

4/ Mgr. Brichta- Mgr. Feješ: Práca so skupinou

5/ Mgr. Čakajdová: Plamienok n.o. – práca s klientom pri strate blízkej osoby.

6/ M. Ondrášik: Medzinárodná cena vojvodu z Edinburghu (DofE)

 Alternatívna forma vzdelávania

 M. Golis: Ako uspieť v prijímacom pohovore (SCIO )

 Metodička pre výchovných poradcov SŠ zabezpečovala metodické inštruktážne návštevy na školách s kapacitných dôvodov v počte 10. Organizovala aktívy pre výchovných poradcov, upozorňovala na aktuálne informácie v oblasti výchovného a kariérového poradenstva, participovala na akciách usporiadaných pre výchovných poradcov a iných špecialistov alebo expertov vo výchovnom poradenstve. Zúčastňovala sa Dní otvorených dverí na SŠI Hrdličková a na stredných školách Bratislavského kraja a  ( 9 krát).

Pre výchovných poradcov SŠ boli zorganizované nasledovné stretnutia:

1/ Spolupráca s CPPPaP Ba I pri organizovaní stretnutia VP SŠ v Bratislavskom kraji

 Téma: „ Ako na VŠ.“ M. Golis SCIO Praha

2/ konferencia ktorú organizovalo naše pracovisko v spolupráci s BSK:

 „ Stretnutie VP SŠ z Bratislavského kraja“ .

Ťažiskovou témou boli poruchy správania žiakov stredných škôl.

( Lektori: PhDr. Smiková, PhDr. Grajcár, Mgr. Klapková, Mgr. Brichta )

3/ „Alternatívne prístupy k stresu a burnoutu III.“

( Lektorka: Dr. Remiašová )

4/ „Alternatívne prístupy k procesu učenia sa.“

( Lektorky: Dr. Remiašová, Mgr. Horváthová )

5/ Prezentácia „Medzinárodná cena vojvodu z Edinburghu (DofE)“.

( Lektor: M. Ondrášik )

 „Ako pomôcť pri voľbe VŠ a ako uspieť v prijímacom konaní“.

( Lektor: M. Golis SCIO Praha

Metodička pre sekciu psychodiagnostiky sa pravidelne zúčastňovala stretnutí metodikov v CPPPaP Ba I - celkove 3 razy.

 2 odborné zamestnankyne boli poverené zastupovaním nášho zariadenia v Koordinačnej komisii proti násiliu na deťoch , ktorú zastrešuje UPSVaR. Zúčastnili sa 4 stretnutí.

 1 odborná zamestnankyňa je externou členkou Akreditačnej rady pri MŠ SR

**Osvetová , publikačná činnosť , médiá a projekty:**

1 odborná pracovníčka oddelenia psychologického poradenstva spravovala webovú stránku CPPPaP a zároveň viedla evidenciu a prírastky nových knižných titulov v odbornej knižnici.

Publikačná činnosť: „ O poradenstve“ – článok pre mesačník BSK a Nový čas

 ( december 2015 )

 „ Ako na VŠ“ – príspevok do Hospodárskych novín ( apríl 2016 )

 „Ako správne vybrať deťom letný tábor“ – príspevok do SME

 ( máj 2016 )

Spolupráca s médiami: 1 OZ dlhodobo prezentuje naše zariadenie vo verejnoprávnej televízii, v komerčnej televízii a spolupracuje s Ružinovskou televíziou. Súčasťou prezentácie sú aj odborné vyjadrenia k daným témam.

12 OZ oddelenia sa zapájalo do online poradenstva, ktoré sa stalo výstupným efektom grantového programu podporeného MÚ Ružinov.

8 OZ sa podieľalo na realizácii projektu podporeného MŠVVaŠ SR: „Komplexná starostlivosť o dieťa s nerovnomerným vývinom v predškolskom veku“ ponukou 5 prednášok pre rodičov v priestoroch CPPPaP počas trvania grafomotorických cvičení ich detí. Súčasťou projektu bolo aj zabezpečenie terapeutických pomôcok a odbornej literatúry z finančných zdrojov grantu, na ktorom participovali viaceré zamestnankyne.

Témy prednášok:

1/ Dieťa a jeho emočný svet ( Mgr. Stanislavová )

2/ Ochráňme deti pred násilím ( PhDr. Sýkorová, PhDr. Svitková )

3/ Odmeny a tresty vo výchove ( PhDr. Šaríková, Mgr. Šimunová )

4/ Hra v živote dieťaťa ( Mgr. Šimunová )

5/ Pravdy a mýty o školskej zrelosti a legislatíva (PhDr. Heribanová,Mgr. Detvanová)

Zamestnankyne oddelenia sa taktiež zapájali do prípravy projektov MÚ Ružinov a MŠVVaŠ SR podľa výziev na rok 2016.

V spolupráci s OZ Labyrint, ktoré sa venuje prevencii sexuálneho násilia na deťoch boli realizované v škol. roku 2015/16 nasledovné 3 projekty:

1/ „Prevencia sexuálneho násilia na deťoch“ – projekt bol uskutočnený na 3 ZŠ

( Ružová dolina, Biskupická a Ostredková ) so 7 triedami 3. a 4 ročníkov.

(spolu 116 žiakov )

2/ „Prevencia sexuálneho násilia na dievčatách“- projekt bol vyžiadaný na SŠ Švabinského , absolvovalo ho 13 dievčat s mentálnym postihom.

3/ „Bezpečný internet“ – bol realizovaný na 1 ZŠ ( Žitavská ) so žiakmi 5. ročníka z príležitosti „Európskeho dňa bezpečného internetu a mobilu“. ( 18 žiakov )

Preventívny materiál bol distribuovaný ešte žiakom dvoch ďalších tried II. stupňa ZŠ

 ( 50 žiakov ).

V rámci osvetovej činnosti sa konala aktivita na ZŠ Rajčianska so všetkými triedami 4. ročníkov viazaná k svetovej výzve: „01.-19. november – 19 dní aktivít prevencie proti zneužívaniu detí a mladistvých“.

Členky OZ Labyrint vykonávali aj poradenskú a konzultačnú činnosť školským psychológom, alebo iným odborníkom, rodičom a príbuzným v tejto problematike.

Zamestnancom Krízového strediska Dúha v našom okrese poskytli vzdelávanie v 2 pokračujúcich seminároch v tematike sexuálneho násilia na deťoch s počtom účastníkov 11.

**Ocenenia:**

V školskom roku 2015/16 získali Cenu J.A. Komenského udeľovanú k Medzinárodnému dňu učiteľov za celoživotnú prácu v oblasti psychologickej diagnostiky a poradenstva: PhDr. Erika Lezová a PhDr. Monika Sýkorová.

**Stáže:**

V uplynulom školskom roku v našom zariadení požiadali o stáž 3 študentky VŠ odboru psychológia a 1 absolventka psychológie realizovala absolventskú prax. Zamestnanci oddelenia sa im odborne venovali a odovzdávali im bezplatne svoje bohaté skúsenosti.

**Evup, archív:**

Okrem odborných činností, odborní zamestnanci evidovali karty klientov za uplynulý školský rok do archívu. Prínosom a veľkou pomocou pre OZ bolo evidovanie kariet do systému Evup určenými pracovníčkami z iných oddelení.

**Oddelenie špeciálnO-pedagogiCKÉHO PoRADENSTVA v školskom roku 2015/2016 realizovalo nasledovné odborné aktivity:**

Špeciálnopedagogické oddelenie v CPPPaP tvorili v školskom roku 2015 -2016 šiesti odborní zamestnanci – špeciálni pedagógovia, z toho piati s plným pracovným úväzkom, jeden na skrátený úväzok (0,9). Jedna špeciálna pedagogička pôsobí v oddelení aj ako terapeutka – venuje sa rodinnej terapii.

V starostlivosti oddelenia boli MŠ, ZŠ, Gymnáziá, SOŠ v našej pôsobnosti, ako aj klienti z iných lokalít prichádzajúci na žiadosť zákonných zástupcov, školy, resp. na vlastnú žiadosť.

Školské zariadenia boli prerozdelené medzi zamestnancov, tak aby starostlivosť o tieto školy bola realizovaná čo najefektívnejšie a flexibilne, v primeranom časovom rozptyle.

Počas celého školského roka prebiehali v oddelení odborné konzultácie na báze riešenia prípadových štúdií.

Oddelenie zabezpečovalo depistáž, prevenciu a komplexnú edukatívnu rehabilitáciu pre žiakov so špeciálnymi výchovno-vzdelávacími potrebami /ďalej ŠVVP/ v oblasti zdravotného oslabenia, špecifických vývinových porúch učenia, porúch správania a nadaným žiakom ako aj žiakom s narušenou komunikačnou schopnosťou. V oddelení sme zároveň zabezpečovali výkon komplexnej terapeuticko-výchovnej pomoci deťom a žiakom s poruchami vývinu alebo správania, s ohrozeným emocionálnym a sociálnym vývinom a deťom so sťaženými životnými podmienkami v dôsledku ich zdravotného znevýhodnenia a ich zákonným zástupcom.

**Depistáž***,* vyhľadávanie detí s rizikovými faktormi sme realizovali v školských zariadeniach /ZŠ, SOŠ, Gymnáziá/ v našej pôsobnosti /Bratislava II./.

**Prevenciu** v oblasti porúch učenia a správania sme realizovali prostredníctvom práce s rizikovými jedincami resp. skupinami prevažne u detí predškolského a mladšieho školského veku, kde sa vyskytli rizikové faktory v podobe predčasného narodenia, deti s narušenou komunikačnou schopnosťou, s problémami v lateralizácii, s oslabenými čiastkovými funkciami a výkonmi, s prejavmi porúch správania a narušenia v sociálnej a emocionálnej oblasti, žiakov so sociálne znevýhodneného prostredia a pod..

**Komplexnú starostlivosť** o žiakov so ŠVVP sme zabezpečili procesmi diagnostiky a prognostiky, navrhovaním odporúčaní a podkladov pre IVVP a realizáciou intervenčných postupov – terapiou, reedukáciou, kompenzáciou, korekciou, ako aj úzkou spoluprácou s rodičmi, s pedagogickými a odbornými zamestnancami škôl, ktorými boli predovšetkým školský špeciálny pedagóg a psychológ, výchovný poradca, asistent učiteľa a pod., prípadne inými súvzťažnými odborníkmi napr. logopédmi, lekármi a pod..

**Z hľadiska riešenej problematiky** zamestnanci oddelenia špeciálno-pedagogického poradenstva pracovali celkovo so 905 klientmi formou individuálnej práce s klientom v zmysle diagnostiky a komplexnej rehabilitácie. Realizovaných bolo 1440 diagnostických stretnutí a 4 234 reedukačných, metodických stretnutí pre rodičov, učiteľov a iných odborníkov.

Zamestnanci oddelenia vstupovali v školskom roku 2015/16 do týchto okruhov, situácií a problémov:

- vývinové problémy detí predškolského veku,
- školská spôsobilosť,

- výkonové zlyhania žiakov v ZŠ a SŠ, výchovné problémy, narušenie študijnej motivácie,

- nedodržanie psychohygienických zásad štúdia, techniky učenia,

- špecifické problémy nadaných žiakov,

- začleňovanie detí so špeciálnymi výchovno-vzdelávacími potrebami: špeciálno-pedagogická diagnostika a prognostika,

- metodická pomoc pri tvorbe individuálnych výchovno-vzdelávacích programov a plánov,

- metodické vedenie školských špeciálnych pedagógov a výchovných poradcov.

**Diagnostika a korekcia** bola zameraná na: - deficity v poznávacích a v kognitívnych schopností, - deficity v jazykových schopnostiach,

- deficity v exekutívnych funkciách: v pozornosti, plánovaní a monitorovaní vlastnej aktivity,

- percepčno-motorické deficity, - deficity v jemnej motorike a koordinácii,

- ťažkosti s orientáciou v čase a priestore,

- špecifické a nešpecifické poruchy správania,

- oblasť psychosociálneho narušenia, - profesijná orientácia detí so ŠVVP a zdravotným znevýhodnením

- rodinná terapia a terapia detí s poruchami správania.

**Z hľadiska foriem práce** išlo zo strany oddelenia špeciálnej pedagogiky najčastejšie o nasledujúce formy:

- špeciálno-pedagogickú  diagnostiku a prognostiku,
- poradenskú a konzultačnú činnosť
- reedukačné, kompenzačné a terapeutické postupy
- spracúvanie odborných vyjadrení a podkladov pre IVVP
- depistážnu činnosť (vyhľadávanie detí s rizikovým vývinom v rámci ZŠ)
- metodickú a školiacu činnosť (najmä smerom k výchovným poradcom a školským špeciálnym pedagógom)

- informačnú činnosť (napr. informácie o možnostiach štúdia na stredných a vysokých školách pre žiakov so ŠVVP)
- zisťovanie situácie v triedach formou pozorovania pri výskyte problémov (vzťahy učiteľ – žiak v rámci vzdelávania a pod.)
- riešenie problémov detí so špeciálnymi výchovno-vzdelávacími potrebami na ZŠ a SŠ

- terapeutickú činnosť zameranú na rodinnú terapiu.

**Organizácia práce:**  Práca bola realizovaná v mieste pracoviska a na školách, ktoré žiaci navštevujú, formou práce v teréne. Cieľom bolo pozorovanie žiaka v prirodzených podmienkach školského zariadenia.

Diagnostické vyšetrenia boli realizované na školách v prípade, že sa jednalo o žiaka zo sociálne znevýhodneného prostredia, resp. išlo o kontrolné vyšetrenia.

 V rámci terénnych aktivít sme realizovali konzultácie s pedagogickými a odbornými zamestnancami a riaditeľmi školských zariadení.

 Práca s klientmi bola realizovaná najmä individuálnou formou. Pri rehabilitačných postupoch bola podľa potrieb klientov a na základe zváženia špeciálneho pedagóga realizované skupinová a len výnimočne frontálna forma organizácie práce. Skupinová forma práce bola uplatnená v prípade 3 skupín zameraných na grafomotorické zručnosti.

**Osvetové a metodické aktivity oddelenia špeciálno-pedagogického poradenstva**

V priebehu školského roka bolo zamestnancami realizovaných 3 445 metodických aktivít. Stretnutia s rodičmi, výchovnými poradcami, so školskými psychológmi a špeciálnymi pedagógmi, učiteľmi, kde sa venovalo témam: Poruchy učenia a správania, voľba povolania u žiakov so ŠVVP, žiaci zo sociálne znevýhodneného prostredia, nadaní žiaci, tvorba metodických materiálov pre učiteľov žiakov so ŠVVP.

 Individuálne a frontálne sme poskytovali metodické konzultácie riaditeľom a učiteľom škôl k vyššie menovaným témam v CPPPaP a priamo na školách.

**Odborné semináre organizované pre odborných zamestnancov, učiteľov a rodičov:**

* Metodické stretnutia pre školských špeciálnych pedagógov skupinové a individuálne s témami:
* Aspergerov syndróm v ZŠ /hosť Mgr. Okenicová
* Diagnostika oslabení autonómnej nervovej sústavy / hosť PaedDr. Fȕlopová
* Prezentácia ZŠ Mokrohájskej s prehliadkou školy
* Rozvoj empatie a komunikačných zručností / Mgr. Klapková
* Prezentácia a možnosti využitia programu Dyscom / hosťPaedDr. Srholcová
* Prezentácia: testovanie žiakov 9. ročníkov/ hosť Mgr. Polgáriová, NÚCEM
* Zážitkový seminár na rozšírenie empatie voči deťom / hosť Mgr. Heribanová
* Metodické stretnutia pre výchovných poradcov na témy:
* Poruchy správania u žiakov ZŠ
* Úprava výchovno-vzdelávacieho procesu u žiakov s poruchami
* Vedenie výchovných stretnutí / komisií pri riešení výchovných ťažkostí žiakov
* Voľba povolania u žiakov s poruchami učenia
* Úloha výchovného poradcu pri zlyhávaní neprospievajúcich
* Rozvoj empatie a komunikačných zručností výchovného poradcu
* Prezentácie škôl: Gymnázium I. Horvátha, SOŠ polygrafická, Paneurópska škola
* Prednášky pre rodičov, učiteľov ZŠ a SŠ témy:

Poruchy učenia u žiakov SŠ (Gymnázium Novohradská, GASTRO škola, SOŠ geodetická

Poruchy učenia a správania u žiakov ZŠ Košická, Bieloruská, Železničná, Rajčianska, ZŠ Podzáhradná

Nadaní žiaci – pre vybraných pedagógov (ZŠ Drieňová

**Účasť na projektových aktivitách**

* Rozvoj grafomotorických a jazykových zručností u detí predškolského veku
* On line poradenstvo pre rodičov a žiakov

**Odborné praxe pre študentov špeciálnej pedagogiky:**

Odborní zamestnanci oddelenia poskytli príležitosť zoznámiť sa s činnosťou CPPPaP v rámci študentskej praxe 2študentom špeciálnej pedagogiky PdF UK. Študenti boli oboznámení s organizáciou zariadenia, jednotlivými oddeleniami, so súhlasom zákonných zástupcov vyšetrovaných detí mali možnosť pozorovať priebeh diagnostického procesu.

 Odborná prax mala priaznivú odozvu od študentov, dostali sme pozitívne spätné väzby a poďakovanie od vedenia fakulty a katedry špeciálnej pedagogiky.

**Členstvo v odborných inštitúciách**

Pracovníci sa zúčastňovali metodických stretnutí metodikov pri CPPPaP Bratislava I., ktoré boli zamerané na zjednotenie formulácií záverov, odporúčaní pre žiakov so ŠVVP vykonávajúcich testovanie žiakov IX. ročníkov a maturantov. V rámci zjednotenia odporúčaní bola nadviazaná spolupráca s NÚCEM-om.

V radách škôl pôsobia dvaja špeciálni pedagógovia.

**Spolupráca s médiami:**

V sledovanom období spolupráca s STV, Slovenským rozhlasom a TV Ružinov.

**Správa o činnosti oddelenia PORADENSTVA V OBLASTI SOCIÁLNEHO VYVINU A prevencie za školský rok 2015/2016**

Činnosti oddelenia prevencie prebiehali najmä skupinovou formou prevažne vo forme výcvikových skupín a besied, okrem toho sme poskytovali individuálne poradenstvo

žiakom základných a stredných škôl. Pracovníci oddelenia poskytovali aktivity a služby pre žiakov, ich rodiny a pedagógov zo základných a stredných škôl v našej pôsobnosti.

V školskom roku 2015/2016 pracovali na oddelení prevencie traja sociálni pedagógovia,(z toho jeden na polovičný úväzok) jeden špeciálny pedagóg a traja psychológovia (z toho dvaja na polovičný úväzok). Celkový počet fyzických zamestnancov pracujúcich na oddelení prevencie je k 31.8.2016 šesť osôb, počet úväzkov 5,5

**Oddelenie prevencie v školskom roku 2015/2016 realizovalo nasledovné odborné aktivity:**

1. Práca s problémovými triedami na I; II. stupni a stredných školách
2. Tématické besedy na školách
3. Klubové aktivity, komunity detí, akcie pre deti
4. Odborné konzultácie s učiteľmi
5. Spolupráca s koordinátormi prevencie
6. Zaži sám seba, Krok za krokom“- polouzavretá skupina
7. Práca s individuálnymi klientmi
8. Odborné praxe študentov VŠ
9. Realizácia projektov
10. Prednášková a popularizačná činnosť
11. Ďalšie vzdelávanie zamestnancov
12. **Práca s triedami na I, II stupni a stredných školách – Deň otvorených dverí**

**Práca s triedami na I. stupni – Deň otvorených dverí**

Cieľom cyklu troch dvojhodinových stretnutí prebiehajúcich na škole je práca s triedami, ktoré učitelia označili ako problémové. Problémy sa týkali najmä nedisciplinovanosti, neusmernenej dynamiky detí, vzťahov medzi deťmi navzájom alebo agresívneho správania. Využívali sme najmä hry zamerané na zlepšenie vzťahov a spolupráce, ale aj hry na uvoľnenie a zlepšenie koncentrácie. Súčasťou práce boli aj konzultácie s triednymi učiteľmi, ktorí dostali odporúčania, ako ďalej s triedou pracovať. V školskom roku 2015/2016 sme realizovali **37 stretnutí s 19** **triedami,** spolu sa zúčastnilo **661** účastníkov. Počet prvých stretnutí s triedou- 13, počet druhých stretnutí-14, počet tretích stretnutí- 6, počet štvrtých stretnutí-2, počet piatych stretnutí-1, počet šiestych stretnutí-1.

**Práca s triedami na II. stupni a stredných školách – Deň otvorených dverí**

Cieľovou skupinou trojhodinových zážitkových aktivít v priestoroch oddelenia prevencie sú triedy, ktoré učitelia označili ako problémové. Najčastejšie riešenými problémami boli problémové správanie jednotlivca v triede, „živé deti“ (poruchy pozornosti, nedisciplinovanosť), nesformovaný kolektív a outsider v triede. Cieľom stretnutí je zistiť ako situáciu vnímajú deti a motivovať ich k žiadanej zmene. Využívame najmä psychosociálne hry zamerané na podporu spolupráce, sebaspoznávania, pracujeme so skupinovou dynamikou. Triedni učitelia dostali po stretnutí návrhy a odporúčania pre ďalšiu prácu s triedou. Uskutočnilo sa **105** stretnutí s problémovými triedami (z toho 1.stretnutie 57 tried, 2.stretnutie 29 tried, 3.stretnutie 12 tried, 4.stretnutie 2 tried, 5.stretnutie 3 triedy a 6.stretnutie 2 triedy) s **1822** návštevami žiakov, celkový počet hodín 301. Z toho **74** stretnutí sa uskutočnilo na **II**. **stupni ZŠ** a **31 stretnutí na SŠ.** Udržali sme relatívne vysoký počet stretnutí, na ktorých sa zúčastnil triedny učiteľ ( 23 stretnutí). Účasť triedneho učiteľa na stretnutí s triedou sme odporúčali obzvlášť v prípade vzniku nových kolektívov ( piata a šiesta trieda ZŠ a prvé triedy SŠ) Primárne sme sa snažili uskutočňovať stretnutia s triedami v našom zariadení (86 stretnutí v našom zariadení, 11 stretnutí na školách). Výhody stretnutia u nás- časovo intenzívnejší program, väčšia flexibilita tvorby programu, zmena prostredia a podnetnejšie prostredie pre žiakov, lepšie dosahovanie zmeny správania. Naďalej zaostáva spolupráca so strednými školami, niektoré si dohodli termín a potom sa stretnutia nezúčastnili. Väčšina stredných škôl skôr využíva z našej ponuky primárnu prevenciu vo forme besied a nerozumejú dôležitosti stretnutí s triedou zameranou na riešenie konfliktov a vzťahov.

1. **Tematické besedy na školách**

Tematické besedy pre žiakov základných škôl a žiakov stredných škôl sú aktivitami primárnej prevencie, ktorých cieľom je sprostredkovať pomocou zážitku a vzájomného dialógu prehodnotenie názorov a postojov žiakov a poskytnúť dôležité informácie. Niekedy vzniká požiadavka na okamžitú intervenciu (napr. spolužiak, ktorý berie drogy, skúsenosti s extrémistickými skupinami). Beseda slúži zároveň na informovanie žiakov o CPPPaP ako o možnosti pomoci pri rôznych druhoch problémov (rodinné, osobnostné atď.). Školám ponúkame viacero tém besied, vychádzame tiež v ústrety špecifickým požiadavkám danej školy alebo triedy. Zoznam tém besied realizovaných v tomto školskom roku uvádzame nižšie. V školskom roku 2015/2016 sa uskutočnilo 110 besied, v trvaní 219 hodín ktorých sa zúčastnilo 2187 detí. Oproti minulému školskému roku počet besied klesol. Úbytok počtu besied bol spôsobený na jednej strane zameraním sa primárne viac na prácu s triedou, na druhej strane personálnym poddimenzovaním nášho oddelenia a odchodom kolegyne v priebehu školského roku. Tému ponúkanú v minulosti školám „poruchy príjmu potravy“ sme nedokázali v tomto školskom roku poskytovať. Nastal výrazný pokles v počte besied pri téme „drogová prevencia“, naopak nastal nárast uskutočnených besied na tému „sexuálna prevencia“. Zaviedli sme dotazník spätnej väzby od žiakov. Žiaci mali možnosť sa vyjadriť, ktorá téma v rámci besedy ich zaujala, či sa dozvedeli niečo nové a ako boli spokojní so spôsobom a štýlom vedenia besedy našimi zamestnancami.

Témy besied uskutočnených v školskom roku 2015/2016:

* extrémistické skupiny (13 stretnutí, 230 účastníkov)
* sexuálna prevencia (24 stretnutí, 449 účastníkov)
* drogová prevencia (24 stretnutí, 503 účastníkov)
* problematika siekt a kultov (10 stretnutí, 192 účastníkov)
* trestnoprávna zodpovednosť (15 stretnutí, 284 účastníkov)
* obchod s ľuďmi (5 stretnutí, 112 účastníkov)
* kyberšikana (19 stretnutí, 417 účastníkov)
1. **Klubové aktivity, komunity detí, akcie pre deti**

Klubové aktivity prebiehajú v utorok až piatok v popoludňajších hodinách prevažne neštruktúrovanou formou. Deti voľne prichádzajú a sami rozhodujú o tom, ako budú tráviť čas. Klientelu klubu tvoria deti vo veku 6-18 rokov z miestnych komunít, sú to najmä klienti z individuálneho poradenstva a deti, ktoré do klubu prichádzajú po návšteve CPPPaP v rámci práce s problémovými triedami, alebo po uskutočnení besedy na škole. Vďaka prijímajúcej atmosfére a jasne definovaným pravidlám majú možnosť zažiť úspech a postupne korigovať nevhodné spôsoby správania. Pri nadviazaní osobného vzťahu sa deti na nás obracajú so svojimi každodennými problémami (škola, kamaráti, rodina). Deti majú v klube možnosť vybrať si z viacerých aktivít, ktoré hravou formou umožňujú rozvoj určitých zručností (pozornosť, pamäť, hrubá a jemná motorika, sebaovládanie, riešenie konfliktov, empatia atď.), alebo poskytujú zážitky dôležité pre rozvoj osobnosti (sebapoznanie, úspech, spolupráca, poskytnutie a prijatie pomoci atď.)

Počas šk.r.2015/2016 sa uskutočnilo 1859 ( šk. rok 14/15- 1574, šk. rok 13/14-1384) návštev detí, čo je v porovnaní s predchádzajúcimi školskými rokmi **výrazný nárast** .Klub bol otvorený 157 dní a priemerná návšteva na jedno popoludnie bola 12,24 ( šk. rok 14/15-11,53 klientov). Celkovo v klube evidujeme **115 detí.**

Možnosti aktivít v klube:

* arteterapia (práca s hlinou, maľovanie farbami na sklo, textil atď.)
* psychomotorické aktivity (futbal, volejbal, vybíjaná)
* muzikoterapia (klavír, gitara, perkusie, bubny)
* terapia hrou (psychosociálne hry, hry na rozvoj sebaovládania a pozornosti, spoločenské hry, logické hry)
* dramaterapia (spoznávanie vlastných emócií, nacvičovanie scénok, natáčanie krátkych filmov).
* rôzne outdoorové aktivity

V klube sa koná jedenkrát do týždňa spoločné stretnutie detí a pracovníkov centra nazývané Komunita. Na komunite sa môžu deti vyjadriť k dianiu v Centre a ovplyvniť ho vlastnými návrhmi, hlavnú časť tvoria psychosociálne aktivity, zamerané na rozvoj určitých zručností. V šk.r.2015/2016 sa konalo **33 komunít**, spolu 302 návštev detí. Priemer na jedno stretnutie je 9,15 detí.

Okrem pravidelnej klubovej činnosti organizujeme pre deti rôzne akcie - výlety a aktivity mimo priestoru CPPPaP, alebo organizované nad rámec bežnej prevádzky. V tomto školskom roku sme organizovali 9 akcií, boli to napr. cyklistický výlet, vianočný a halloweenský večierok, mestská spoznávacia hra, nízkoprahový turnaj, vysoké laná a pod. Zúčastnilo sa 88 účastníkov.

1. **Odborné konzultácie s učiteľmi**

Odborné konzultácie pre učiteľov pri riešení problémov a situácií v ich triede poskytujeme najmä v rámci práce s problémovými triedami na I. a II. stupni ZŠ a stredných školách, tematických besied a poradenskej činnosti na školách. Obsahom konzultácii bola spätná väzba o fungovaní tried a jednotlivých žiakov a návrh ďalších postupov pri práci na riešení problémov s danou triedou alebo žiakom.

Zúčastnili sme sa piatich rodičovských združení, na ktorých sme informovali rodičov o našej práci s „ problémovou triedou“ a diskutovali sme o ďalších navrhovaných postupoch, súčasne sme ponúkli rodičom možnosť využiť poradenské služby oddelenia poradenstva v oblasti sociálneho vývinu a prevencie.

1. **Spolupráca s koordinátormi prevencie**

V školskom roku 2014/2015 sa uskutočnilo 5 stretnutí koordinátorov prevencie, dve pre koordinátorov základných a dve pre koordinátorov stredných škôl a zvolili sme model, že na konci školského roka vzhľadom na predpokladaný nižší počet účastníkov stretnutia sme spravili spoločné stretnutie koordinátorov ZŠ a SŠ.– celkový počet účastníkov všetkých stretnutí bol 62. Na stretnutiach sme poskytli aktuálne informácie, riešili situácie na školách, dohodli intervencie na konkrétnych školách a zisťovali potreby a požiadavky zo strany škôl. K polroku a ku koncu školského roku nám koordinátori prevencie vyplnili dotazník, ktorý je spätnou väzbou na realizované aktivity oddelenia prevencie pre ich školu, spolu s podnetmi pre ďalšiu prácu a potrebami škôl. Celkové hodnotenia koordinátorov a ohlasy na našu prácu sú prevažne pozitívne, kritické ohlasy vnímame ako priestor pre zlepšenie našej práce.

Okrem toho sme pre koordinátorov zrealizovali jeden seminár zameraný na tému :

* Trestnoprávna zodpovednosť s  kpt. Pichňovou OR PZ, skupina prevencia, vnútorný odbor- 29 účastníkov
1. **Skupina „ Zaži sám seba, krok za krokom“**

Prebiehajúca skupina z minulých školských rokov nazývaná arteterapeutická skupina bola premenovaná na skupinu „Zaži sám seba, krok za krokom“, aby sme zaujali klientov a aj z dôvodu lepšieho vystihnutia práce v skupine.

Skupina určená pre deti vo veku 8 až 12 rokov, je vhodná najmä pre deti s problémom vyjadrovať vlastné emócie, nesmelé, osamelé, so  zníženým sebavedomým, prípadne so psychosomatickými ťažkosťami. Cieľom stretnutí je pomocou aktivít s prvkami arteterapie ale aj iných najmä psychosociálnych aktivít podporiť sebavyjadrenie detí, sebavedomie a schopnosť sebareflexie v bezpečnom prostredí. V školskom roku 2015/2016 sa uskutočnilo **30 stretnutí**, s celkovým počtom účastí **161**. Stretnutia prebiehali v pondelok popoludní vo forme polootvorenej skupiny. Podarilo sa nám uskutočniť 2 stretnutia za účasti rodičov aj detí navštevujúcich skupinu. Cieľom bola prezentácia skupiny pre rodičov,  spoločná interakcia a zážitok detí a rodičov s využitím psychosociálnych a arteterapeutických aktivít ( práca s hlinou). Stretnutí sa zúčastnilo 7 rodičov.

1. **Práca s individuálnymi klientmi**

Oddelenie prevencie poskytuje tri druhy služieb pri individuálnej práci s klientmi: psychologickú diagnostiku, individuálne, rodinné a skupinové poradenstvo a rehabilitáciu (reedukáciu). Hlavnými dôvodmi príchodu klientov na individuálnu prácu na oddelenie prevencie sú osobnostné a psychické problémy a problémy v správaní. Okrem primárnych dôvodov sme sa u viacerých klientov venovali viacerým oblastiam.

1. **Odborné praxe študentov SŠ a VŠ**

Odbornú prax na oddelení prevencie absolvovalo v tomto školskom roku 5 študentov vysokých škôl. Študenti sa zúčastňovali jednotlivých foriem práce, mali priestor pre otázky a diskusiu. Podľa možností tiež aktívne vstupovali do aktivít. Ďalší študenti absolvovali na našom oddelení časť svojej praxe. Tiež nás oslovili viacerí študenti s otázkami týkajúcimi sa ich absolventských a seminárnych prác.

1. **Realizácia projektov**

V spolupráci s Komunitnou nadáciou Bratislava sme zrealizovali projekt „Daruj knihu“ vďaka ktorému bolo zakúpených 35 kníh pre klientov KLUBU.

1. **Prednášková a popularizačná činnosť**

**Prezentácia zariadenia na verejnosti:**

Mgr. Benkovič vystupoval v televíznej relácii „5 minút po dvanástej“.

**Mgr. Brichta sa zúčastnil Medzinárodnej arteterapeutickej konferencie s podtitulom „Skupinová arteterapia v pedagogicko-psychologickom poradenstve a prevencii” s témou „Tvorba videa v Klube s nízkoprahovými prvkami”**

Jeden OZ je členom rady školy viacerých škôl v našom obvode.

**Iná odborná činnosť**

Seminár na tému „Využitie psychosociálnych techník a aktivít s deťmi pri práci v školskom KLUBE“, ZŠ Podzáhradná 12 účastníkov, v spolupráci so školskou psychologičkou

Dva semináre zameraný na riešenie konfliktných situácií v triede, práca so skupinovou dynamikou, Gymnázium I. Horvátha, 43 účastníkov

1. **Ďalšie vzdelávanie zamestnancov oddelenia poradenstva v oblasti sociálneho vývinu a prevencie**

Dlhodobé (niekoľkoročné) vzdelávanie v psychoterapeutických výcvikoch

Muzikoterapeutický výcvik pod vedením PhDr.M. Lipského 1 OZ

Účasť na seminároch a kurzoch

Konferencia- Križovatky- Regulácia a sebaregulácia vo výchove 2 OZ

Konferencia SPAY ( Vysoká škola sv. Alžbety) 1 OZ

Kurz Woodcock- Johnson International Editions 1 OZ

Kurz Práca s detskou kresbou pod vedením Z.Altmana 1 OZ

Kognitívne behaviorálne prístupy v poradenskej praxi a ich využitie u detí a adolescentov s vývinovými poruchami učenia a reči a poruchami správania- ABC Slovenský inštitút pre výcvik v KBT 1 OZ

Účasť na odborných seminároch a stretnutiach metodickej sekcie sociálneho vývinu prevencie CPPPaP

Témy: Syndróm vyhorenia v pomáhajúcich profesiách 1 OZ

 Prevencia a intervencia v MŠ 3 OZ

 Poruchy autistického spektra 3 OZ

Odborný seminár v našom zariadení organizovaný pre OZ a koordinátorov prevencie

Trestnoprávna zodpovednosť – krátkodobo 4 OZ

**j) Údaje o projektoch, do ktorých je školské zariadenie zapojené ( § 2 ods. 1 písm.**

OZ oddelenia poradenstva v osobnostnom, vzdelávacom a kariérovom vývine vypracovali projekt : **Včasná identifikácia nadaného dieťaťa a skvalitnenie pedagogicko-psychologického poradenstva pre pedagógov MŠ a rodičov detí v predškolskom veku.** Reagovali sme na výzvu MŠVVaS SR. Projekt nebol schválený.

 OZ oddelenia poradenstva v sociálnom vývine a prevencie realizovalo projekt „**Daruj knihu“.**

*Projekt sa uskutočnil vďaka Komunitnej nadácii Bratislava.*

Riaditeľka v spolupráci s teamom OZ vypracovali a predložili projekt na MÚ Ružinov pre oblasť vzdelávania : **Podpora informovanosti a vzdelanosti rodičovskej verejnosti.** Projekt bol schválený s nižšou finančnou dotáciou. Projekt je vo fáze realizácie.

17 OZ – psychológov a špeciálnych pedagógov sa zapájalo do online poradenstva, ktoré sa stalo výstupným efektom z grantového programu podporeného MÚ Ružinov.

9 OZ sa podieľalo na realizácii projektu podporeného MŠVVaŠ SR: „Komplexná starostlivosť o dieťa s nerovnomerným vývinom v predškolskom veku“ ponukou 5 prednášok pre rodičov v priestoroch CPPPaP počas trvania grafomotorických cvičení ich detí. Súčasťou projektu bolo aj zabezpečenie terapeutických pomôcok a odbornej literatúry z finančných zdrojov grantu, na ktorom participovali viaceré zamestnankyne.

Témy prednášok:

1/ Dieťa a jeho emočný svet ( Mgr. Stanislavová )

2/ Ochráňme deti pred násilím ( PhDr. Sýkorová, PhDr. Svitková )

3/ Odmeny a tresty vo výchove ( PhDr. Šaríková, Mgr. Šimunová )

4/ Hra v živote dieťaťa ( Mgr. Šimunová , Mgr. Klapková/

5/ Pravdy a mýty o školskej zrelosti a legislatíva (PhDr. Heribanová,Mgr. Detvanová)

**Oddelenie poradenstva v spolupráci s OZ Labyrint realizovalo tieto projekty:**

**Bezpečný internet**

 Na 2 ZŠ spolu 5 workshopov pre 6 tried (5.a 6. ročníkov) spolu *96 žiakov*

**Prevencia sexuálneho násilia na deťoch**

 Na 2 ZŠ spolu 13 workshopov pre 5 tried (3.a 4. ročníkov) spolu *92 žiakov*

 Na 1 ZŠ 1 besedu s rodičmi žiakov pre 2 triedy (3.a 4. roč.) počet *4 rodičia*

**Prevencia sexuálneho násilia na dievčatách**

 Na 1 SŠ spolu 2 workshopy pre 1 ročník dievčat spolu *13 dievčat*

OZ podporilo svojimi aktivitami a**osvetovou činnosťou kampane:**

- 19 dní prevencie proti zneužívaniu detí (1.-19. november)

- Európsky deň bezpečného internetu a mobilu (12. február)

**Oddelenie špeciálno-pedagogického poradenstva** participovalo na realizácii projektov :

* Rozvoj grafomotorických a jazykových zručností u detí predškolského veku
* On line poradenstvo pre rodičov a žiakov

**k) kontrola nebola realizovaná**

**l) Údaje o priestorových a materiálnych podmienkach školského zariadenia (§ 2 ods. 1 písm. l)**

 Od začiatku školského roka 2009/2010 pôsobí naše pracovisko vo väčších priestoroch, ktoré nám poskytujú dostatočný priestor pre realizáciu individuálnych aj skupinových aktivít. Po dlhodobej prevádzke budovy vieme zhodnotiť aj jej nedostatky.

 V lete 2015 novo nastupujúca riaditeľka dala vypracovať Stavebno-technické posúdenie objektu CPPPaP z ktorého vyplýva :

 Objekt bol postavený a využívaný na iný účel, čomu zodpovedala aj ľahká oceľová konštrukcia. K dnešnému dňu je hlavne konštrukcia ľahkého obvodového plášťa na konci životnosti. Korózna deštrukcia obvodových kovových konštrukcií neumožňuje jednoduchú výmenu okenných a výplňových konštrukcií. /kompletná správa ju u p. vedúcej odboru školstva Mgr. Valašíkovej/.

V našej práci veľmi významným nedostatkom sú extrémne **nízke zvukovo izolačné vlastnosti** budovy, ktoré výrazne komplikujú prácu súčasne prebiehajúcich aktivít. Prejavuje sa to pri skupinovej aj pri individuálnej práci. Pri vyšetrení klienta často ruší rozhovor v iných miestnostiach, zároveň nemusí mať dostatočný pocit bezpečia a dôvery. Pri práci poradenského a diagnostického charakteru to pokladáme za významnú prekážku.

 Zlý technický stav strechy, plášťa budovy a uchytenia rámov okien spôsobuje **zatekanie na viacerých miestach** budovy. Na niektorých miestach je stav kritický, pri každom daždi zateká a kvapká voda. Aktuálne riešime zatekanie do budovy ako havarijný stav. Opakovane sme požiadali o riešenie zatekania zo strechy.

 Zlý technický stav budovy spôsobuje problémy a **extrémne teploty v budove** najmä v letnom, ale aj zimnom období. V letnom období sa naopak budova veľmi rýchlo prehrieva a teploty vystupujú až nad 38 stupňov Celzia, čo je neprípustné pre prácu s klientom. Z tohto dôvodu, v záujme zdravia pracovníkov aj klientov, pokladáme za nevyhnutné zabezpečiť riešenie tejto situácie.

 Na našu žiadosť nám boli pridelené finančné prostriedky, z ktorých sme mohli vymaľovať vstupné priestory a sociálne priestory, čím sme prispeli k zvýšeniu kultúry zariadenia. Súčasne vďaka navýšeniu finančných prostriedkov sme mohli odstrániť havarijný stav podlahovej krytiny aspoň na schodoch a na chodbe 1.poschodia.

V prevádzke je aj telefónna ústredňa, čo výrazne pomáha pri komunikácii s klientmi a zlepšila sa aj dostupnosť našich služieb. Vybudovaním plynovej kotolne máme možnosť efektívnejšie regulovať kúrenie v zimných mesiacoch podľa našich potrieb, čím sa aspoň čiastočne zlepšujú podmienky na prácu, keďže budova má nedostatočné izolačné vlastnosti.

 V spolupráci s p. Mgr. Bc. Valašíkovou , vedúcou odboru školstva OÚ hľadáme možnosti na riešenie kritickej situácie, vzhľadom k tomu, že investícia do rekonštrukcie našej budovy je neekonomická.

Privítali by sme lepšie vybavenie diagnostickými a reedukačnými technikami, rozšírenie možností vzdelávania zamestnancov podľa potrieb zariadenia hradené zamestnávateľom a nie z vlastných finančných zdrojov.

**m) Údaje o finančnom a hmotnom zabezpečení výchovno-poradenskej a preventívnej činnosti školského zariadenia (§ 2 ods. 1 písm. m).**

**Kalendárny rok 2015**

Organizácia k 31. 12. 2015 riešila závažné ekonomické skutočnosti, ktoré ovplyvnili čerpanie rozpočtových prostriedkov. Nemali však dopad na celkový chod organizácie. **Na našu žiadosť** nám boli pridelené účelovo viazané finančné prostriedky na maľovanie časti priestorov a cez **havarijný stav** sme riešili poškodené podlahy.

 Poskytnuté finančné prostriedky, ktoré organizácia mala na rok 2015 pokryli všetky potrebné prevádzkové náklady a tým pádom k 31. 12. 2015 organizácia nemala žiadne záväzky, ktoré by zaťažili rozpočet roku 2016.

Z pridelených finančných prostriedkov sme však nemohli zakúpiť potrebné psychodiagnostické pomôcky /testy/ a nie je možné pokryť opravu strechy, ktorá je dlhodobo v dezolátnom stave /riešenie cez havarijný stav/.

PRÍJMY

Príjmy štátneho rozpočtu : 2 290,96 € - preplatok – plyn a elektrická energia za 2014

Mimorozpočtové príjmy : 4 654,03 € - projekty = 654,03 € + 4 000,- €

Projekt z predchádzajúceho školského roku.

Darca : Nadácia pre deti Slovenska - Hodina deťom

Názov projektu : „Ja velkáč“

Obdobie realizácie projektu : júl 2014 - jún 2015

Celková výška príspevku : 3 180,68,- €

Čerpanie 2014 = 2 526,65 € : - letný tábor júl 2014 - dohoda, strava, ubytovanie, cestovné

- supervízia, výtvarno-tvorivý materiál, športový materiál

Čerpanie 2015 =  654,03 € : - výletná loď Devín, materiál, supervízia

Poskytovateľ : Mestská časť Bratislava - Ružinov

Názov projektu : „Zvyšovanie dostupnosti poradenských služieb prostredníctvom IKT“

Celková výška grantu : 4 000,- €

Čerpanie 2015 = 4 000,- € - počítače - 14 ks

VÝDAVKY

Rozpočet : 482 626,- €

z toho – mzdy **610** 319 032,- €

 fondy **620**  110 314,- €

- vecné **630** 52 303,03 €

z toho : havárie 3 140,- €

 rozvojové projekty 2 375,- €

125,- € spolu účasť na rozvojovom projekte 125,- €

- bež. **640** 976,97 €

Čerpanie :

Havárie - oprava podlahy

Rozvojový projekt : **Komplexná starostlivosť o dieťa s nerovnomerným vývojom**

**v predškolskom veku** - odborná literatúra, didaktické a rehabilitačné

pomôcky t.j. kresliace a stimulačné pomôcky,notebook so softwerom t.j. kresebné a audio programy, kancelárske potreby

Mzdy, fondy, dohody, elektrická energia, plyn, voda, stravovanie, tvorba sociálneho fondu, odborná literatúra, poštové a telekomunikačné služby, čistiace a hygienické potreby, materiál na údržbu, tlačivá, kancelárske potreby, posudky, likvidácia odpadu, testy, servisná údržba počítačov, revízie elektrospotrebičov, daň z nehnuteľností, poistenie majetku, licencie, swan, poplatok za neplnenie povinného podielu zamestnávania občanov so ZP, monitory, kávovar, router, 4x počítače – dofinancovanie projektu, dávky nemocenského poistenia.

KONTROLNÁ ČINNOSŤ - Nebola

NEUHRADENÉ FA k 31. 1.

Správu o hospodárení uvádzame v prílohe č.1.

**n) Cieľ, ktorý si školské zariadenia určilo v koncepčnom zámere rozvoja školského zariadenia na príslušný školský rok a vyhodnotenie jeho plnenia (§ 2 ods. 1 písm. n).**

 Dlhodobým cieľom práce pracovníkov nášho zariadenia je poskytovať odborné psychologické, špeciálno-pedagogické poradenské služby deťom, žiakom, študentom, rodičom, pedagógom, lekárom, logopédom a iným žiadateľom ako aj vedenie preventívnych aktivít zameraných na predchádzanie psychopatologických javov. Každoročne aktualizujeme svoju činnosť v zmysle príslušných POP a novej legislatívy v rezorte školstva.

 Poskytovanie kvalitných a angažovaných služieb sa darilo vďaka osobnej zaangažovanosti všetkých pracovníkov, absolvovaniu vzdelávacích aktivít a výcvikov, ako aj ich osobnostnému rastu. Pravidelná terénna práca v MŠ, ZŠ a SŠ prispela ku skvalitňovaniu komunikácie s pedagógmi ako aj k lepšiemu poznávaniu a chápaniu klienta v jeho prostredí. Metodické semináre pre školských psychológov, výchovných poradcov, školských špeciálnych pedagógov a koordinátorov prevencie poskytujú priestor na prehlbovanie sebavzdelávania a supervíziu a súčasne zabezpečujú priestor na informačný tok a teamovú spoluprácu.

 Významným cieľom nového vedenia od r. 2015 bolo vytvoriť priestor na skvalitnenie interpersonálnej komunikácie medzi oddeleniami a pracovníkmi vo všetkých pracovných pozíciách. K zlepšeniu atmosféry na pracovisku a s cieľom rozvíjať a podporiť komunikáciu na pracovisku sme zrealizovali 3 teambuildingové stretnutia, 1 mimo zariadenia /Rača/ a 2 v zariadení pod vedením odborníka na tému Možnosti a zdroje rozvoja CPPPaP II.

**Oddelenie poradenstva v osobnostnom, vzdelávacom a kariérovom vývine :**

 Dlhodobým cieľom práce odborným zamestnancov oddelenia je zabezpečiť kvalitné odborné služby klientele CPPPaP. Tento cieľ realizujeme zvyšovaním odbornej kvalifikácie zamestnancov prostredníctvom vzdelávania na interných odborných seminároch a vzdelávania zabezpečovaného individuálne na vlastné náklady.

Ďalšie ciele:

1. Cieľ: zabezpečiť depistáž školskej spôsobilosti vo všetkých MŠ v pôsobnosti mestskej časti, čím by sa zmapovali deti s potenciálnymi problémami a predišlo by sa neúspechu pri zaškolení týchto detí do 1. ročníkov ZŠ.

Po depistáži školskej spôsobilosti zamestnanci prekonzultovali ťažkosti detí s rodičmi a pedagógmi MŠ s následným odporúčaním komplexného vyšetrenia školskej spôsobilosti v CPPPaP .

Cieľ splnený: bolo realizovaných 158 odkladov ŠD a 26 detí bolo zaradených do 0

-tých ročníkov.

2. Cieľ: poskytnúť komplexnú psychologickú starostlivosť žiakom s výchovno

-vzdelávacími potrebami nielen individuálnym vyšetrením v CPPPaP, ale aj konzultáciami s pedagógmi, školskými špeciálnymi pedagógmi na školách.

Používať psychodiagnostické prostriedky primerané veku a sociokultúrnemu prostrediu žiaka. U detí zo sociálne znevýhodneného prostredia poskytnúť vyšetrenie na škole. Deťom z 0-tých ročníkov zabezpečiť rediagnostiku pred nástupom do 1.ročníka so zameraním sa na silné a slabšie stránky žiaka.

Cieľ splnený.

3. Cieľ: poskytnúť psychologickú diagnostiku intelektovo nadaným deťom a poradenstvo rodičom - s možnosťou zaradenia detí do škôl pre intelektovo nadaných žiakov alebo s možnosťou individuálneho začlenia v bežnej triede.

Cieľ splnený.

4. Cieľ: psychologická diagnostika a kariérové poradenstvo v oblasti prípravy na povolanie bolo realizované u 367 žiakov ZŠ a SŠ.

Cieľ splnený.

5. Cieľ: metodicky viesť výchovných poradcov SŠ, vykonávať metodické inštruktážne návštevy na školách.

Cieľ splnený. CPPPaP zorganizovalo v spolupráci s BSK konferenciu pre výchovných poradcov SŠ z Bratislavského kraja zameranú na žiakov s poruchami správania, zrealizovali sa ďalšie 4 stretnutia pre výchovných poradcov SŠ a 10 metodicko - inštruktážnych návštev.

6. Cieľ: metodicky viesť školských psychológov.

Cieľ splnený – školskí psychológovia boli pozvaní na 6 odborných seminárov so zaujímavými témami a zúčastnili sa 2 supervíznych stretnutí.

7. Cieľ: zlepšenie informovanosti rodičov prostredníctvom osvetovej činnosti.

Cieľ splnený - zabezpečenie online poradenstva ( 1 deň v týždni ) a prednášková činnosť pre rodičov na rôzne vyžiadané alebo ponúknuté odborné témy.

**Oddelenie špeciálno-pedagogického poradenstva :**

Cieľom oddelenia špeciálno-pedagogického poradenstva bolo vstupovať do týchto okruhov, situácií a problémov: vývinové problémy detí predškolského veku, školská spôsobilosť, výkonové zlyhania žiakov v ZŠ a SŠ, výchovné problémy, narušenie študijnej motivácie, nedodržanie psychohygienických zásad štúdia, špecifické problémy nadaných detí, začleňovanie detí so špeciálnymi výchovno-vzdelávacími potrebami: špeciálno-pedagogická diagnostika a prognostika, metodická pomoc pri tvorbe individuálnych výchovno-vzdelávacích programov a plánov sa nám podarilo naplniť.

Cieľ zamerať sa na diagnostiku a korekciu, na deficity v poznávacích a kognitívnych schopnostiach, deficity v jazykových schopnostiach, deficity v exekutívnych funkciách, percepčno-motorických deficitoch, v jemnej motorike a koordinácii, v ťažkostiach s orientáciou v čase a priestore, na hyperaktivitu, impulzivitu, oblasť psychosociálneho narušenia, profesijnej orientácie žiakov so ŠVVP sa nám podarilo naplniť.

 Cieľ realizovať metodické stretnutia pre školských špeciálnych pedagógov a zamestnancov školských zariadení poverených starostlivosťou o deti so ŠVVP sme naplnili. Tematicky sme sa zamerali na deti so zdravotným znevýhodnením v oblasti porúch učenia a správania ako aj na nadané deti – možnosti reedukácie ťažkostí a oslabených čiastkových funkcií, rozvíjanie kreativity u nadaných detí, tvorbu individuánych výchovno-vzdelávacích plánov, starostlivosť o detí s poruchami správania a iné.

 Školám sme poskytovali metodické a školiace stretnutia tematického charakteru (poruchy učenia a správania), ktoré boli určené v prevažnej miere učiteľom škôl v mieste školy.

 V oddelení sme plánovali naďalej poskytovať metodické a supervízne stretnutia ako aj praxe pre študentov špeciálnej pedagogiky, čo sme splnili.

Ďalšie cieľové oblasti:

1. Cieľ: zabezpečiť depistáž, prevenciu a komplexnú edukatívnu rehabilitáciu pre žiakov so špeciálnymi výchovno – vzdelávacími potrebami /ďalej ŠVVP/ v oblasti zdravotného oslabenia, špecifických vývinových porúch učenia a správania, nadaným žiakom.

 – cieľ splnený.

1. Cieľ: poskytnúť a zabezpečiť výkon terapeuticko-výchovnej pomoci deťom a žiakom s poruchami vývinu alebo správania, s ohrozeným emocionálnym vývinom a deťom so sťaženými životnými podmienkami v dôsledku ich zdravotného znevýhodnenia a ich zákonným zástupcom.

 - cieľ splnený

1. Cieľ: vykonávať depistáž v školských zariadeniach v našej pôsobnosti, zamerať sa na vyhľadávanie detí so ŠVVP .

- cieľ splnený

 4. Cieľ: prevencia a práca s rizikovými jedincami resp. skupinami prevažne  detí predškolského a mladšieho školského veku v oblasti grafomotoriky a jazykového vývinu. V prípadoch, kde sa vyskytli najmä rizikové faktory.

- cieľ splnený

 5. Cieľ: Komplexná starostlivosť o žiakov so ŠVVP zabezpečiť procesom diagnostiky a prognostiky, navrhovania /podklady pre IVVP a odporúčania/ a realizácie ďalších intervenčných postupov – terapie, reedukácie, kompenzácie, korekcie, ako aj úzkej spolupráce so s rodičmi, s pedagogickými a odbornými zamestnancami škôl /školský špeciálny pedagóg a psychológ, výchovný poradca, asistent učiteľa a pod./ a inými súvzťažnými odborníkmi /logopédi, lekári a pod/.

 - cieľ splnený

 6. Cieľ: Poskytovať metodické vedenie školským špeciálnym pedagógom a výchovným poradcom ZŠ. Cieľ splnený : 4 odborné semináre a individ. konzultácie podľa požiadaviek.

 - cieľ splnený

7. Cieľ – v rámci prednáškovej činnosti zamerať sa na prosociálne správanie u žiakov ZŠ, na vlastné sebapoznanie, psychohygienické aspekty vzdelávania, práca so stresom.

8. Vzdelávanie zamestnancov, začatie a ukončenie adaptačného vzdelávania nového zamestnanca.

 - cieľ splnený

9. Vnútorná kontrolná a riadiaca činnosť, formou pravidelných porád oddelenia, individuálnych konzultácií a kontrolou dokumentácie.

 - cieľ splnený

**Oddelenie prevencie : ciele**

1. Na základných a stredných školách v našej pôsobnosti organizovať interaktívne besedy so žiakmi.

 - cieľ splnený;

2. Na základných a stredných školách práca s  triedami, vylepšenie vzťahov medzi žiakmi navzájom a učiteľmi a žiakmi.

 **-** pri vyhodnotení tohto cieľa sme dostávali kladné ohlasy od žiakov ale aj učiteľov;

3. Supervízne a tematické stretnutia koordinátorov prevencie

 - podarilo sa nám uskutočniť všetky plánované stretnutia.

4. Individuálne konzultácie a poradenské služby pre pedagogických pracovníkov,

 - cieľ splnený

5. Poskytovať individuálne poradenstvo a psychoterapiu deťom a ich rodinám

 - cieľ splnený

6. Skupina „ Zaži sám seba, krok za krokom“

 - cieľ splnený

7. Klubové aktivity, organizácia akcií a výletov pre deti

 - cieľ splnený

8. Realizácia projektov

 - Daruj knihu

 - oddelenie realizovalo projekt, cieľ splnený

9. Prax pre študentov stredných a vysokých škôl.

 - cieľ splnený

10. Vzdelávanie pracovníkov oddelenia prevencie

 - cieľ splnený

11. Vytváranie priestoru pre vzdelávanie

 - cieľ splnený. Všetci zamestnanci majú možnosť časový priestor na vzdelávanie. Ako chýbajúca sa javí možnosť finančne prispieť pri absolvovaní rôznych seminárov a výcvikov, ktoré sú často pre zamestnancov finančne náročné.

12. Vnútorná riadiaca a kontrolná činnosť

 - cieľ splnený.

Počet stretnutí práca s triedami-DOD podľa kategórie problému:

|  |  |
| --- | --- |
| Kategória DOD | Počet |
|   |   |
| Narušený vzťah učiteľ -žiak | 16 |
|   |   |
| Chýbajúca spontánnosť | 6 |
|   |   |
| „Živé deti“ | 35 |
|   |   |
| Narušené vzťahy chlapci a dievčatá | 4 |
|   |
| Narušené vzťahy medzi deťmi | 24 |
|   |   |
| Outsider v triede | 27 |
|   |
| Podozrenie na začínajúcu šikanu | 10 |
|   |
|  Vážne narušené vzťahy k jednotlivcovi | 14 |
|   |
| Nesformovaný kolektív | 33 |
|   |
| DOD za odmenu | 1 |
|   |
| Problémy s drogami | 2 |
|   |
| Problémové správanie jednotlivca v triede | 36 |
|   |   |
| Nerešpektovanie autority | 13 |
|   |
| Sexuálne DOD | 0 |
|   |
| Učiteľ chcel spoznať triedu | 6 |
|   |
| Ľahostajnosť, apatia, nezáujem | 9 |
|   |   |
| Žiadny vážnejší problém | 11 |
|   |

**o) Oblasti, v ktorých školské zariadenie dosahuje dobré výsledky, a oblasti, v ktorých sú nedostatky a treba úroveň činností zlepšiť vrátane návrhov opatrení (§ 2 ods. 1 písm. o).**

|  |  |
| --- | --- |
| SILNÉ STRÁNKY* vysoká odbornosť pracovníkov;
* absolvovanie vzdelávacích aktivít, financované z vlastných prostriedkov;
* iniciatívnosť, aktívnosť, flexibilita pracovníkov;
* vysoký podiel práce v teréne;
* realizovanie projektov;
* úzka spolupráca so školskými psychológmi, školskými špeciálnymi pedagógmi, koordinátormi prevencie a pedagógmi;
* dostatočné priestorové možnosti pracoviska.
 | SLABÉ STRÁNKY * slabé zvukovo izolačné vlastnosti budovy (vzájomné rušenie vyšetrení a konzultácii);
* slabé tepelnoizolačné vlastnosti budovy (extrémne prehrievanie budovy v letných mesiacoch);
* technický stav budovy – zatekanie na viacerých miestach;
* nedostatočné finančné ocenenie pracovníkov;
* nedostatok financií na nové diagnostické pomôcky a testy, odb. literatúru;
* nezohľadnenie vysoko odborných foriem vzdelávania v kreditnom systéme;
* nedostatok parkovacích miest.
 |
| PRÍLEŽITOSTI* vysoký záujem klientov o služby CPPPaP aj z iných mestských častí Bratislavy
* kvalitná prezentácia činnosti na verejnosti
* projekty
* intenzívna spolupráca s riaditeľmi ZŠ a SŠ
 | RIZIKÁ* nejednoznačnosť štatistického programu EVUPP a nezohľadňovanie počtu aktivít s klientom vo financovaní výkonov;
* nedostatok finančných prostriedkov;
* nedostatočná možnosť supervízie;
* chýbajúca možnosť finančného ocenenia výnimočných výkonov a motivácie pracovníkov.
 |

**II. Ďalšie informácie o školskom zariadení:**

 V školskom roku 2015/16 získali Cenu J.A. Komenského udeľovanú k Medzinárodnému dňu učiteľov za celoživotnú prácu v oblasti psychologickej diagnostiky a poradenstva: PhDr. Erika Lezová a PhDr. Monika Sýkorová.

Naše zariadenie spolupracuje pri poskytovaní starostlivosti okrem materských, základných a stredných škôl aj s diagnostickými centrami, VÚDPaP, zariadením MIXKLUB zriadený Nadáciou pre deti Slovenska , Úradmi práce sociálnych vecí a rodiny v Bratislave, krízovými strediskami, Detským fondom SR, OZ Labyrint, OZ Lorien, Alianciou žien Slovenska, OZ Nota Bene, a inými organizáciami.

V Bratislave, 18.10.2016 PhDr.Danka Grečnerová

 riaditeľka